Is éard atá i gceist le Seanad na Róimhe (Laidin: Senatus Romanus) ná an tionól rialaithe agus comhairleach de chuid na huasaicme i ré na sean-Róimhe. Bhí an Seanad ar cheann de na húdaráis ba sheasmhaí i stair na Róimhe. Bhí sé ann ó chéad laethanta na cathrach anuas, agus tháinig sé slán as treascairt na ríthe sa bhliain 509 RC, titim na Poblachta Rómhánaí san 1ú haois RC, deighilt na hImpireachta sa bhliain 395, cliseadh na hImpireachta Thiar sa bhliain 476, agus rialú barbarach na Róimhe sna 5ú, 6ú agus 7ú aois.